![C:\Users\r_zukiene\Desktop\New folder\8956[1].jpg]()

[**Prasidėjo 2018–2019 mokslo metų menų, technologijų mokyklinių brandos egzaminų ir brandos darbo vykdymas**](http://www.egzaminai.lt/naujienos/857/)

2018 m. spalio 1 d. prasidėjo menų, technologijų mokyklinių brandos egzaminų (MBE) ir brandos darbo vykdymas.

Rugsėjo 28 d. duomenimis Lietuvoje 1760 mokinių pasirinko laikyti menų MBE, 6999 mokiniai – technologijų MBE, 207 mokiniai – rengti brandos darbus. Palyginti su praėjusių mokslo metų pasirinkimais, menų MBE pasirinko daugiau mokinių, o technologijų MBE ir brandos darbą – mažiau mokinių. Šiais metais daugiausia bus rengiama biologijos, istorijos ir chemijos brandos darbų. Tokios pačios pasirinkimų tendencijos buvo ir pernai.

Trakų rajono savivaldybės 7 mokyklų 149 mokiniai pasirinko technologijų ir 4 mokyklų 6 mokiniai menų (dailės) mokyklinius brandos egzaminus. Pernai technologijų mokyklinį brandos egzaminą buvo pasirinkę 192 mokiniai, dailės – 3 ir muzikos 1 mokinys.

Pagal patvirtintus 2018–2019 mokslo metų pagrindinio ugdymo pasiekimų patikrinimo, įskaitos ir brandos egzaminų [tvarkaraščius](http://www.nec.lt/failai/7770_veiklu-tvarkarastis-galutinis.pdf) šiuos mokyklinius egzaminus ir brandos darbą mokiniai atliks ugdymo procese iki 2019 m. balandžio 1 d.

Menų ir technologijų MBE ir brandos darbą pasirinkusiems mokiniams ir jų vadovams bei būsimiems vertintojams rekomenduojama susipažinti su Nacionalinio egzaminų centro interneto svetainėje skelbiama medžiaga – [menų](http://www.nec.lt/554/) ir [technologijų](http://www.nec.lt/555/) MBE bei [brandos darbo](http://www.nec.lt/532/) rengimo ir vertinimo rekomendacijomis, darbų aprašais ir jiems parengtais specialistų komentarais.